钦定古今图书集成/明伦汇编/官常典/第646卷 > 王涣 任峻 > 韩韶
## 钦定古今图书集成/明伦汇编/官常典/第646卷 > 王涣 任峻 > 韩韶

按《后汉书》本传：“韶字仲黄，颍川舞阳人也。少仕郡，辟司徒府。时太山贼公孙举伪号历年，守令不能破散，
多为坐法。尚书选三府掾能理剧者，乃以韶为赢长。
贼闻其贤，相戒不入赢境。馀县多被寇盗，废耕桑，其
流入县界求索衣粮者甚众。韶愍其饥困，乃开仓赈
之，所禀赡万馀户。主者争谓不可，韶曰：‘长活沟壑之
人，而以此伏罪，含笑入地矣’。”太守素知韶名德，竟无
所坐。以病卒官。同郡李膺、陈寔、杜密、荀淑等为立碑
颂焉。